Карабаш тавы- Татарстанның Бүгелмә районы Карабаш авылыннан 63 км төньякта урнашкан. 1898 елдан төбәк әһәмиятендәге табигать һәйкәле[1][2].
Карабаш тавы Татарстан Кама аръягында иң төньяк пунктларның берсе булып тора. Мәйданы - 50 гектар[3]. Үсемлек һәм хайваннар дөньясына бай булган ташлы, болынлы, куак һәм киң яфраклы урманнардан торган тау биләве участогы. Анда дала үсемлекләренең сирәк төрләре очрый. Барлыгы 170 төр үсемлек ачыкланган, шуларның 60 төре Татарстан Республикасының Кызыл китабына кертелгән. Биредә Кызыл китабына кертелгән бөҗәкләрнең сирәк төрләре яши: махаон, апполон, күк мелеагр, дриада. Дала үсемлекләренең һәм хайваннарның генетик фондын саклау буенча фәнни һәм гамәли әһәмияткә ия.